et zijn comen voir meye en scepen van loven inde banc te rechte
lodewijck van hoelair die bij middel van zeken scepen brieve van
loven comen es en beleit totten goeden wouts van laethem
in deen zijde en jan vanden borchoven als geleit met middel
van scepen br van loven totten goeden hen augustijns vanden
borchoven ridds in dande Aldair de vors lod uet machte
van sijnen vors scepen brieve meynde te hebben alsulken schout
brief en beleitbrief van loeven als jouffr marie wilen van nethen
voermails gemaict hadde machiele absoloens onder scepen int regist staen
getekent opde vors jouffr marie en dair af de vors wout van laethem
als man der selv wilen jouffr marien hadde geconsenteert datmen die
gheven en leven soude henrike van bierbeke dair af de vors lodewijc
poirt de macht en actie hadde mits dat hij boot te thoene oftment
hem ontkinne woude dat de vors wout en jouffr marie in huer tijt
waen getruwt man en wijf en dair voe gehouden Dair tege de vors
jan vand borchoven verantweerden ontkinde d bileggen des vors
lodewijcks en dede op zeke reden die hij meynde te doen blijken biden
welken men bevinde soude dat tusscen den vors wouten en wijlen
jouffr marien billike gheen hylijc wesen en soude noch alsulck
gehoude en hadde geweest alsoe dat nae alle tgene des ptien van
dien opdeden en verantweerden de hen scepen van loven gemaent
biden meye wijsden en remitteerden tgescille tusscen de vors ptien inder
stad handen en tott selver stad tminacie welc raid beyde de vors ptien
dnae gewijst hebben tot huen bethoene en dat gehoirt d inne de
vors lodewijck sijns vmeets volqua wert getmineert biden raide
vand stat voir recht dat den vors lodewijke van hoelair en sijne
scepen brieve mits den sente bijden vors wouten gedaen den voirscr
scoutbrief en beleitbrief opde vors wilen jouffr marie staen volge
sal en daentinde recht pntib lye willem burg et plurib
alis febr xx